
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2055 

23 Αυγούστου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής απασχόλησης με αμοιβή τις 
Κυριακές και εξαιρέσιμες ημέρες ή κατά τις νυ¬ 
χτερινές ώρες, καθ’ υπέρβαση της υποχρεωτικής 
εβδομαδιαίας εργασίας, των υπαλλήλων του Φο¬ 
ρέα Διαχείρισης Εθνικού Δρυμού Αίνου. 1 

Έγκριση υπερωριακής απασχόλησης με αμοιβή τις 
Κυριακές και εξαιρέσιμες ημέρες ή κατά τις νυ¬ 
χτερινές ώρες, καθ' υπέρβαση της υποχρεωτικής 
εβδομαδιαίας εργασίας, των υπαλλήλων του Φο¬ 
ρέα Διαχείρισης Εθνικού Δρυμού Πρεσπών. 2 

Τεχνικός Κανονισμός με τίτλο «Τεχνικές οδηγίες για 
την αποθήκευση και διακίνηση βιοκαυσίμων στις 
εγκαταστάσεις διυλιστηρίων και στις εγκαταστά¬ 
σεις αποθήκευσης και διακίνησης πετρελαιοειδών 


προϊόντων». 3 

Τροποποίηση, ολοκλήρωση και έναρξη παραγωγικής 
λειτουργίας επένδυσης της επιχείρησης «ΣΚΟΥ¬ 
ΡΟΣ Π. - ΣΚΟΥΡΟΣ Γ. ΟΈ.» στις διατάξεις του 
Ν. 3299/2004. 4 


ΑΠΟΦΑΣΕΙ Σ 

Αριθμ. 39358 (1) 


Έγκριση υπερωριακής απασχόλησης με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές 
ώρες, καθ’ υπέρβαση της υποχρεωτικής εβδομαδι¬ 
αίας εργασίας, των υπαλλήλων του Φορέα Διαχεί¬ 
ρισης Εθνικού Δρυμού Αίνου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές Ρυθμίσεις, Ενιαίο Μισθολόγιο - Βαθμολόγιο - 
εργασιακή εφεδρεία και άλλες διατάξεις εφαρμογής 
του Μεσοπρόθεσμου Πλαισίου Δημοσιονομικής Στρατη¬ 
γικής 2012 - 2015» με τις τροποποιήσεις αυτού (Α'/226), 
όπως αυτό τροποποιήθηκε και ισχύει. 


2. Τις διατάξεις των παρ. 1 και 12 του άρθρου 45 του 
Ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την ενσωμάτωση Οδηγίας 2009/50/ 
ΕΚ» (Α785) 

3. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α'/207), όπως το άρθρο αυτό συμπληρώθηκε 
από το άρθρο 13 του Ν. 3044/2002 «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
Δημοσίων Έργων» (Α'/197). 

4. Τις διατάξεις του άρθρου 8 του Ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα -Σύσταση Γενικής 
Γραμματείας για το συντονισμό του κυβερνητικού έργου 
και άλλες διατάξεις» (Α'/16). 

5. Την με αριθ. 27180/15-6-2005 απόφαση του Υφυπουρ¬ 
γού ΠΕΧΩΔΕ «Εγκριση κανονισμού λειτουργίας υπηρε¬ 
σιών και προσωπικού του Φορέα Διαχείρισης Εθνικού 
Δρυμού Αίνου.» (Β'/975/2005). 

6. Τα με αριθ. 434/25-06-2013 και 479/10-07-2013 έγ¬ 
γραφα του Φορέα Διαχείρισης Εθνικού Δρυμού Αίνου. 

7. Το γεγονός ότι το ύψος της προκαλούμενης, από 
την απόφαση αυτή, δαπάνης, για το χρονικό διάστημα 
μέχρι 31-12-2013, προβλέπεται να ανέλθει στο ποσό των 
5.700.00 € για το οποίο υπάρχει εγγεγραμμένη πίστωση 
δαπάνης μισθοδοσίας έτους 2013, που είναι σε βάρος 
της Πράξης «Προστασία και διατήρηση της Βιοποικιλό- 
τητας του Εθνικού Δρυμού Αίνου» (Κωδ. ΜΙ3: 323368), 
η οποία έχει ενταχθεί στο Επιχειρησιακό Πρόγραμμα 
«Περιβάλλον και Αειφόρος Ανάπτυξη 2007-2013» (Αριθμ. 
Απόφασης Υ.Π.Ε.Κ.Α. 172886/26.10.2011), η οποία επιδο¬ 
τείται από το έργο 2011ΣΕ07580012 της Σ.Α.Ε. 075/8/2011 
του Προγράμματος Δημοσίων Επενδύσεων, αποφασί¬ 
ζουμε: 

Α. Εγκρίνεται η υπερωριακή απασχόληση με αμοιβή τις 
Κυριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση της υποχρεωτικής εβδομαδι¬ 
αίας εργασίας, των υπαλλήλων του Φορέα Διαχείρισης 
Εθνικού Δρυμού Αίνου, για το χρονικό διάστημα μέχρι 
31-12-2013 και μέχρι 16 ώρες το μήνα. 

Αναλυτικά οι ώρες ανά τομέα απασχόλησης του Φο¬ 
ρέα Διαχείρισης Εθνικού Δρυμού Αίνου, έχουν ως εξής: 

Οργ. Μονάδα 

Αριθμός 

υπαλλήλων 

Ώρες υπερωριών ανά 
τμήμα για το έτος 2013 

Τμήμα 
Προστασίας, 
Διαχείρισης και 
Φύλαξης Φυσικού 
Περιβάλλοντος 

13 

(5 άτομα X 6 μήνες X 8 
ώρες/μήνα) + (3 άτομα X 

6 μήνες X 16 ώρες/μήνα) 

+ (5 άτομα X 4 μήνες X 16 
ώρες/μήνα) = 704 ώρες 

Γ ραφείο 
Πληροφόρησης, 
Δημοσιότητας και 
Εκπαίδευσης 

5 

(5 άτομα X 6 μήνες X 8 
ώρες/μήνα) = 240 ώρες 

ΣΥΝΟΛΟ 


1088 ώρες 


Η ως άνω υπερωριακή απασχόληση προκύπτει από 
τους παρακάτω λόγους: 

1. Επόπτευση/Φύλαξη της Προστατευόμενης Περιοχής 

Το εφαρμοζόμενο πρόγραμμα αφορά στην Επόπτευ¬ 
ση/Φύλαξη της προστατευόμενης περιοχής, κύριος 
σκοπός της οποίας είναι η εξυπηρέτηση των κάτωθι 
στόχων: 

• Προστασία των ειδών χλωρίδας, πανίδας και των 
οικοτόπων τους. 

• Έλεγχος και καταγραφή της κίνησης επισκεπτών 
εντός της προστατευόμενης περιοχής. 

• Πρόληψη και έγκαιρη ενημέρωση για συμβάντα 
πυρκαγιών και προστασία από λοιπές παράνομες δρα¬ 
στηριότητες εντός της προστατευόμενης περιοχής 
(παράνομη βόσκηση, ρίψη σκουπιδιών, λαθροθηρία, πε¬ 
ριφράξεις κ.λπ.). 

Για την εξυπηρέτηση των παραπάνω στόχων, το πρό¬ 
γραμμα Επόπτευσης/Φύλαξης προβλέπει τη λειτουργία 
δύο βαρδιών κατά την θερινή περίοδο στις οποίες συμ¬ 
μετέχουν και τα 5 άτομα του εποχιακού προσωπικού 
(01.05 - 31.10) και δύο βαρδιών κατά τη χειμερινή περίοδο, 
στην οποία λαμβάνουν μέρος τα μέλη του προσωπικού 
με σύμβαση μέχρι το τέλος του 2015. Οι βάρδιες διενερ- 
γούνται καθ' όλη την διάρκεια του έτους, 7 ημέρες την 
εβδομάδα, ήτοι και κατά τη διάρκεια Σαββατοκύριακων 
και αργιών, οπότε και παρατηρείται/αναμένεται, με βάση 
τη μέχρι τώρα εμπειρία, ο μεγαλύτερος όγκος επισκε¬ 
πτών αλλά και παράνομων δραστηριοτήτων. 

2. Επιστημονική Καταγραφή και Παρακολούθηση της 
βιοποικιλότητας της προστατευόμενης περιοχής. 

Το Επιστημονικό προσωπικό του Φορέα, με τη συνδρο¬ 
μή μελών του προσωπικού Επόπτευσης/Φύλαξης, υλο¬ 
ποιεί καθ’ όλο το χρόνο εργασίες για την Επιστημονική 
Καταγραφή και Παρακολούθηση της βιοποικιλότητας 
της προστατευόμενης περιοχής του Εθνικού Δρυμού 
Αίνου (χλωρίδα, πανίδα οικότοποι κ.λπ.). Η συγκεκριμένη 
δραστηριότητα απαιτεί τακτική εργασία στο πεδίο και 
ως εκ τούτου προκύπτει συχνά η ανάγκη για απασχό¬ 
ληση Κυριακές και εξαιρέσιμες ημέρες. 

3. Δράσεις Ενημέρωσης-Ευαισθητοποίησης 

Ο Φορέας Διαχείρισης Εθνικού Δρυμού Αίνου υλοποιεί 
Δράσεις Ενημέρωσης - Ευαισθητοποίησης, οι οποίες 
περιλαμβάνουν, μεταξύ άλλων πεζοπορικές διαδρομές 
και ξεναγήσεις στον Εθνικό Δρυμό Αίνου, υλοποίηση 
Περιβαλλοντικής Ενημέρωσης σε μαθητές σχολείων, 
διενέργεια ημερίδων και σεμιναρίων κ.λπ. Η πλειοψηφία 
αυτών διενεργείται κατά την διάρκεια του Σαββατοκύ¬ 
ριακου και κυρίως τις Κυριακές, καθώς και σε αργίες, 
οπότε και εξασφαλίζεται η συμμετοχή περισσοτέρων 
ατόμων. 


Β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. 39581 (2) 

Έγκριση υπερωριακής απασχόλησης με αμοιβή τις Κυ¬ 
ριακές και εξαιρέσιμες ημέρες ή κατά τις νυχτερινές 
ώρες, καθ’ υπέρβαση της υποχρεωτικής εβδομαδι¬ 
αίας εργασίας, των υπαλλήλων του Φορέα Διαχεί¬ 
ρισης Εθνικού Δρυμού Πρεσπών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη : 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές Ρυθμίσεις, Ενιαίο Μισθολόγιο - Βαθμολόγιο - 
εργασιακή εφεδρεία και άλλες διατάξεις εφαρμογής 
του Μεσοπρόθεσμου Πλαισίου Δημοσιονομικής Στρατη¬ 
γικής 2012 - 2015» με τις τροποποιήσεις αυτού (Α'/226), 
όπως αυτό τροποποιήθηκε και ισχύει. 

2. Τις διατάξεις των παρ. 1 και 12 του άρθρου 45 του Ν. 
4071/2012 «Ρυθμίσεις για την τοπική ανάπτυξη, την αυτοδι¬ 
οίκηση και την ενσωμάτωση Οδηγίας 2009/50/ΕΚ» (Α'/85) 

3. Τις διατάξεις του άρθρου 15 του Ν. 2742/1999 «Χω¬ 
ροταξικός σχεδιασμός και αειφόρος ανάπτυξη και άλλες 
διατάξεις» (Α'/207), όπως το άρθρο αυτό συμπληρώθηκε 
από το άρθρο 13 του Ν. 3044/2002 «Μεταφορά συντε¬ 
λεστή δόμησης και ρυθμίσεις άλλων θεμάτων αρμοδι¬ 
ότητας Υπουργείου Περιβάλλοντος, Χωροταξίας και 
Δημοσίων Έργων» (Α7197). 

4. Τις διατάξεις του άρθρου 8 του Ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημόσιου τομέα -Σύσταση Γ ενικής 
Γραμματείας για το συντονισμό του κυβερνητικού έργου 
και άλλες διατάξεις» (Α'/ΙΘ). 

5. Την με αριθ. 27173/15-6-2005 απόφαση του Υφυπουρ¬ 
γού ΠΕΧΩΔΕ «Εγκριση κανονισμού λειτουργίας υπηρε¬ 
σιών και προσωπικού του Φορέα Διαχείρισης Εθνικού 
Δρυμού Πρεσπών». (Β7965/2005). 

6. Το με αριθ. 640/02-07-2013 έγγραφο του Φορέα 
Διαχείρισης Εθνικού Δρυμού Πρεσπών. 

7. Το γεγονός ότι το ύψος της προκαλούμενης, από 
την απόφαση αυτή, δαπάνης, για το χρονικό διάστημα 
μέχρι 31-12-2013, προβλέπεται να ανέλθει στο ποσό των 
2.650,00 ευρώ περίπου, για το οποίο υπάρχει εγγεγραμ¬ 
μένη πίστωση δαπάνης μισθοδοσίας έτους 2013, στο 
πλαίσιο υλοποίησης του 1ου Υποέργου με τίτλο «Δια¬ 
χείριση, προστασία και διατήρηση της βιοποικιλότητας» 
της ενταγμένης Πράξης «Προστασία και Διατήρηση της 
Βιοποικιλότητας του Εθνικού Πάρκου Πρεσπών» στο 
Ε.Π. «Μακεδονία - Θράκη» (Άξονας Προτεραιότητας 8: 
«Αειφόρος ανάπτυξη και ποιότητα ζωής στην ΠΔΜ»), 
αποφασίζουμε: 

Α. Εγκρίνεται η υπερωριακή απασχόληση με αμοιβή τις 
Κυριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση υποχρεωτικής εβδομαδιαίας 

εργασίας, των υπαλλήλων του Φορέα Διαχείρισης Εθνι¬ 
κού Δρυμού Πρεσπών., για το χρονικό διάστημα μέχρι 
31-12-2013 και μέχρι 16 ώρες το μήνα ανά υπάλληλο. 

Αναλυτικά οι ώρες ανά τομέα απασχόλησης, προς 
συμπλήρωση υποχρεωτικής εβδομαδιαίας εργασίας, 
του Φορέα Διαχείρισης Εθνικού Δρυμού Πρεσπών, έχουν 
ως εξής: 


Δραστηριότητα 

Αριθμός 

υπαλλήλων 

Ώρες/υπάλληλο 

Ώρες/Τμήμα 

Χρονικό 

διάστημα 

Επόπτευση- 

Φύλαξη 

4 

96 

384 

1/7/2013- 

31/12/2013 

Ενημέρωση- 

Ευαισθητοποίηση 

1 

80 

96 

1/8/2013- 

31/12/2013 

1 

16 

1/12/2013- 

31/12/2013 


Η ως άνω υπερωριακή απασχόληση προκύπτει από 
τους παρακάτω λόγους: 

1) Πρόγραμμα Επόπτευσης-Φύλαξης 

Το προσωπικό της Επόπτευσης - Φύλαξης πραγματοποιεί 
περιπολίες στην περιοχή ευθύνης του Φορέα Διαχείρισης 
με βάση το εγκεκριμένο από το ΔΣ Σχέδιο Επόπτευσης- 
Φύλαξης. Προκειμένου να επιτευχθεί η αποτελεσματικότερη 
προστασία της προστατευόμενης περιοχής και η αποτροπή 
παράνομων δραστηριοτήτων είναι απαραίτητη η διενέργεια 
περιπολιών και τα σαββατοκύριακα καθώς έχει παρατηρη¬ 
θεί ότι μεγάλος αριθμός παράνομων περιστατικών λαμβάνει 
χώρα σαββατοκύριακα ή αργίες. 

2) Πρόγραμμα ενημέρωσης ευαισθητοποίησης 

Ο Φορέας Διαχείρισης έχει 3 Κέντρα Ενημέρωσης με 
πολλούς επισκέπτες από Ελλάδα και Εξωτερικό. Επιπλέ¬ 
ον ο Φορέας υλοποιεί προγράμματα περιβαλλοντικής 
εκπαίδευσης σε συνεργασία με το ΚΠΕ Μελίτης αλλά 
και σχολεία από όλη την Ελλάδα και διοργανώνει ημερί- 
δες-εκδηλώσεις για τον εορτασμό παγκόσμιων ημερών 
σημαντικών για το περιβάλλον. Στα πλαίσια υλοποίη¬ 
σης αυτών των δράσεων ενημέρωσης-ευαισθητοποίη- 
σης είναι απαραίτητη η απασχόληση του προσωπικού 
Κυριακές και αργίες δεδομένου ότι τις ημέρες αυτές 
παρατηρείται και ο μεγαλύτερος αριθμός επισκεπτών. 

Β. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 
-♦- 

Αριθμ. Δ3/Α7οικ. 15225 (3) 

Τεχνικός Κανονισμός με τίτλο «Τεχνικές οδηγίες για την 
αποθήκευση και διακίνηση βιοκαυσίμων στις εγκατα¬ 
στάσεις διυλιστηρίων και στις εγκαταστάσεις αποθή¬ 
κευσης και διακίνησης πετρελαιοειδών προϊόντων». 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ 98/ 
Α'/22-04-2005), όπως ισχύει. 


2. Το άρθρο 7 του Π.Δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας» 
(ΦΕΚ 168/Α716-06-1989), όπως ισχύει. 

3. Την 2876/07-10-2009 απόφαση του Πρωθυπουργού 
«Αλλαγή τίτλου Υπουργείων» (ΦΕΚ 2234/Β707-10-2009). 

4. Το άρθρο 6 του Π.Δ. 189/2009 περί καθορισμού και 
ανακατανομής αρμοδιοτήτων των Υπουργείων (ΦΕΚ 221/ 
Α'/05-11-2009), όπως τροποποιήθηκε με το άρθρο 2 του 
Π.Δ. 24/2010 (ΦΕΚ 56/Α715-04-2010). 

5. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α725-06-2013). 

6. Το Π.Δ. 39/2001 «Καθιέρωση μιας διαδικασίας πληρο¬ 
φόρησης στον τομέα των τεχνικών προτύπων και προ¬ 
διαγραφών και των κανόνων σχετικά με τις υπηρεσίες 
της κοινωνίας των πληροφοριών σε συμμόρφωση προς 
τις οδηγίες 98/34/ΕΚ & 98/48/ΕΚ» (ΦΕΚ 28/Α720-02-2001). 

7. Το Ν. 3054/2002 «Οργάνωση της αγοράς πετρελαι¬ 
οειδών και άλλες διατάξεις» (ΦΕΚ 230/Α702-10-2002), 
όπως ισχύει και ειδικότερα την παρ. 5.β του άρθρου 6 
σύμφωνα με την οποία «Με απόφαση του Υπουργού 
Ανάπτυξης καθορίζονται οι προδιαγραφές ασφαλούς 
σχεδίασης, κατασκευής και λειτουργίας των εγκατα¬ 
στάσεων αποθήκευσης πετρελαιοειδών των εταιρειών 
Διύλισης, Εμπορίας, Λιανικής Εμπορίας και Μεγάλων 
Τελικών Καταναλωτών». 

8. Το Ν. 4123/18-02-2013 (ΦΕΚ 43/Α719-02-2013) «Δι¬ 
ατήρηση ενός ελάχιστου επιπέδου αποθεμάτων αρ¬ 
γού πετρελαίου ή/και προϊόντων πετρελαίου και άλλες 
διατάξεις (Εναρμόνιση του εθνικού δικαίου προς την 
Οδηγία 2009/119/ΕΚ)». 

9. Το Ν. 3423/2005 «Εισαγωγή στην Ελληνική Αγορά 
των Βιοκαυσίμων και των Άλλων Ανανεώσιμων Καυσί¬ 
μων» (ΦΕΚ 304/Α713-12-2005). 

10. Το Ν. 3769/2009 «Εφαρμογή της αρχής της ίσης 
μεταχείρισης ανδρών και γυναικών όσον αφορά την 
πρόσβαση σε αγαθά και υπηρεσίες και την παροχή 
αυτών και άλλες διατάξεις» (ΦΕΚ 105/Α701-07-2010). 

11. Την 34458/1990 κοινή απόφαση των Υπουργών Δη¬ 
μόσιας Τάξης και Βιομηχανίας, Ενέργειας και Τεχνολογί¬ 
ας «Καθορισμός τεχνικών προδιαγραφών, διαμόρφωσης, 
σχεδίασης, κατασκευής, ασφαλούς λειτουργίας και πυ¬ 
ροπροστασίας εγκαταστάσεων διυλιστηρίων και λοιπών 
βιομηχανιών πετρελαίου» (ΦΕΚ 846/Β731-12-1990). 

12. Την 34628/1985 απόφαση του Υπουργού Βιομηχα¬ 
νίας, Ενέργειας και Τεχνολογίας «Καθορισμός τεχνικών 
προδιαγραφών ασφαλούς λειτουργίας, διαμόρφωσης, 
σχεδίασης και κατασκευής των εγκαταστάσεων ενα- 
ποθήκευσης υγρών καυσίμων των εταιρειών εμπορίας 
πετρελαιοειδών» (ΦΕΚ 799/Β731-12-1985), όπως συμπλη¬ 
ρώθηκε, με κανόνες πυροπροστασίας, από την Π-7086/ 
Φ5.2/1988 κοινή υπουργική απόφαση «Συμπλήρωση 
της Υπουργικής Απόφασης 34628/1985...» (ΦΕΚ 550/Β7 
03-08-1988). 

13. Το 44/1987 Προεδρικό Διάταγμα «Καθορισμός τε¬ 
χνικών προδιαγραφών διαμόρφωσης, σχεδίασης, κατα¬ 
σκευής και ασφαλούς λειτουργίας των μηχανολογικών 
εγκαταστάσεων εναποθήκευσης υγρών καυσίμων των 
επιχειρήσεων που δεν αποτελούν Εταιρείες Εμπορίας 
Πετρελαιοειδών Προϊόντων» (ΦΕΚ 15/Α'/17- 02-1987), όπως 
συμπληρώθηκε, με κανόνες πυροπροστασίας, από την 
κοινή υπουργική απόφαση «Λήψη μέτρων πυροπροστα¬ 
σίας σε εγκαταστάσεις αποθήκευσης υγρών καυσίμων...» 
(ΦΕΚ 578/Α729-07-1991). 

14. Τη Δ3/Α78043/30-05-2011 απόφαση του Γενικού 
Γραμματέα Ενέργειας και Κλιματικής Αλλαγής «Σύσταση 
Τεχνικής Επιτροπής για τη σύνταξη Σχεδίων Κανονι¬ 
σμών: α) για την τροποποίηση-συμπλήρωση των εν ισχύι 
Κανονισμών και ως προς τα βιοκαύσιμα και β) για τις 
Εγκαταστάσεις παραγωγής και αποθήκευσης βιοκαυ¬ 
σίμων εκτός διυλιστηρίων», όπως τροποποιήθηκε με τη 
Δ3/Α'/26123/13-12-2011 όμοια απόφαση. 

15. Την από 03-06-2013 εισήγηση της Δ/νσης Εγκατα¬ 
στάσεων Πετρελαιοειδών. 

16. Την Δ15/Α'/οικ.13829/15-07-2013 απόφαση του Πρω¬ 
θυπουργού και του Υπουργού Περιβάλλοντος, Ενέργειας 
και Κλιματικής Αλλαγής «Καθορισμός αρμοδιοτήτων 
του Υφυπουργού Περιβάλλοντος, Ενέργειας και Κλι¬ 
ματικής Αλλαγής Ασημάκη Παπαγεωργίου» (ΦΕΚ 1785/ 
Β724-07-2013). 

17. Το γεγονός ότι από την παρούσα Απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

ΑΡΘΡΟ ΠΡΩΤΟ 

Εγκρίνουμε Τεχνικό Κανονισμό με τίτλο «Τεχνικές 
Οδηγίες για την αποθήκευση και διακίνηση βιοκαυσί¬ 
μων στις εγκαταστάσεις διυλιστηρίων και στις εγκατα¬ 
στάσεις αποθήκευσης και διακίνησης πετρελαιοειδών 
προϊόντων» που αφορά σε εγκαταστάσεις οι οποίες 
υπάγονται στις υπό στοιχεία 11,12 και 13 του προοιμίου 
της παρούσας νομοθετικές διατάξεις, ως ακολούθως: 

1. ΟΡΙΣΜΟΙ 

• Βιομάζα: το βιοαποικοδομήσιμο κλάσμα προϊόντων, 
αποβλήτων και υπολειμμάτων (Γθείάυβε) βιολογικής 
προέλευσης από τη γεωργία (συμπεριλαμβανομένων 
των φυτικών και των ζωικών ουσιών), τη δασοκομία και 
τους συναφείς κλάδους βιομηχανικών δραστηριοτήτων 
(ΓθΙεΙβά ίηάυείπβε), συμπεριλαμβανομένης της αλιείας και 
της υδατοκαλλιέργειας, καθώς και το βιοαποικοδομήσι- 
μο κλάσμα των βιομηχανικών και των αστικών αποβλή¬ 
των και απορριμμάτων (ίηάυείπεΙ εηά ηηυηίοίραΙ ννεείθ). 

• Βιοκαύσιμα: τα υγρά ή αέρια καύσιμα κίνησης (Ιογ 
ΐΓαπεροΓΐ), τα οποία παράγονται από βιομάζα. 

Για τους σκοπούς του παρόντος, χρησιμοποιούνται οι 
ακόλουθοι ορισμοί: 

• Βιοντίζελ (πετρέλαιο βιολογικής προέλευσης): Οι 
μεθυλεστέρες λιπαρών οξέων (ΜΛΟ- ΡΑΜΕ) που παρά- 
γονται από βιομάζα, για χρήση ως βιοκαύσιμο. 

• Βιοαιθανόλη: Η αιθανόλη που παράγεται από βιο¬ 
μάζα, για χρήση ως βιοκαύσιμο. 

2. ΒΙΟΝΤΙΖΕΛ 

2.1. Προδιαγραφές 

Το βιοντίζελ πληροί την προδιαγραφή του προτύπου 
ΕΛΟΤ ΕΝ 14214. 

• Η πυκνότητα του στους 15 °0 κυμαίνεται από 860 
έως 900 1<9/πι3. 

• Το ιξώδες του στους 40 °0 κυμαίνεται από 3,50 έως 
5,00 ιτιπι 2 /5θθ. 

• Η περιεκτικότητά του σε νερό μπορεί να είναι μέχρι 
500 πιρΑρ μέγιστο. 

• Μπορεί να περιέχει μεθανόλη σε μέγιστο ποσοστό 
0,2% κατά βάρος. 

2.2. Γ ενική ταξινόμηση βιοντίζελ σύμφωνα με το σημείο 
ανάφλεξης 

Το σημείο ανάφλεξης του βιοντίζελ είναι κατ’ ελάχι¬ 
στο 101 °0. 


Το σημείο ανάφλεξης του συμβατικού (ορυκτής προ¬ 
έλευσης) ντίζελ είναι κατ’ ελάχιστο 55 °0. 

Το αυτούσιο βιοντίζελ καθώς και τα μείγματά του τα¬ 
ξινομούνται ανάλογα με το σημείο ανάφλεξής τους στις 
κατηγορίες της παρ. 3 του Κεφαλαίου 1 της 34458/1990 
κοινής υπουργικής απόφασης (ΦΕΚ 846/Β'), της παρ. 
1.1.1. του Κεφαλαίου 1 της 34628/19085 υπουργικής από¬ 
φασης (ΦΕΚ 799/Β') και της παρ. 1.1.1. του Κεφαλαίου 1 
του Π.Δ. 44/1987 (ΦΕΚ 15/Α'). Ως εκ τούτου, το αυτούσιο 
βιοντίζελ, ως έχον σημείο ανάφλεξης πάνω από 100 °0, 
ταξινομείται στην κατηγορία «Αταξινόμητα υγρά», ενώ 
το μείγμα βιοντίζελ με συμβατικό ντίζελ ταξινομείται 
στην κατηγορία III. 

2.3. Γ ενικά Χαρακτηριστικά / Ιδιότητες 

• Η θερμογόνος δύναμη του βιοντίζελ είναι περίπου 
το 93% της θερμογόνου δύναμης του συμβατικού ντίζελ 
ανά μονάδα όγκου. 

• Το βιοντίζελ καίγεται είτε αυτούσιο είτε σε ανάμειξη 
με συμβατικό ντίζελ. 

• Δεν διαλύεται στο νερό. 

• Είναι υδρόφιλο και δημιουργεί γαλακτώματα. 

• Το βιοντίζελ δεν έχει αναθυμιάσεις λόγω πολύ μι¬ 
κρής τάσης ατμών. 

• Όταν συμβεί διαρροή ή έκχυση σε περιοχές που 
υπάρχει νερό, το βιοντίζελ επιπλέει στην επιφάνεια. 

• Το βιοντίζελ είναι βιοαποικοδομήσιμο και στο νερό 
βιοδιασπάται τέσσερις (4) φορές ταχύτερα σε σχέση 
με το πετρελαϊκό ντίζελ. 

• Επειδή η τάση ατμών του βιοντίζελ είναι χαμηλή δεν 
δημιουργείται επικίνδυνη ατμόσφαιρα. Ωστόσο, κατά τη 
γρήγορη πλήρωση δεξαμενών, για να μη δημιουργείται 
νέφος σταγονιδίων, η πλήρωση συνιστάται να γίνεται 
από τον πυθμένα της δεξαμενής. 

• Το βιοντίζελ δεν δημιουργεί τοξικές αναθυμιάσεις. 

• Το βιοντίζελ έχει καθοριστική ικανότητα (τασιενερ- 
γό). 

2.4. Αποθήκευση του βιοντίζελ 

• Το βιοντίζελ και τα μείγματα βιοντίζελ με συμβατικό 
ντίζελ θα πρέπει να αποθηκεύονται σε καθαρό, ξηρό 
και σκοτεινό περιβάλλον. Πρέπει να λαμβάνονται μέτρα 
για την αποφυγή εισροής νερού μέσα στη δεξαμενή. Η 
παρουσία νερού στον πυθμένα ευνοεί την ανάπτυξη 
μικροοργανισμών στο βιοντίζελ. 

• Κατά την αλλαγή χρήσης μιας δεξαμενής από μείγμα 
βιοντίζελ σε ντίζελ, πρέπει η δεξαμενή να καθαρίζεται, 
να επιθεωρείται και να επισκευάζεται. Οι παλαιότερες 
δεξαμενές πρέπει να καθαριστούν διεξοδικά, προκειμέ- 
νου να αφαιρεθούν σωματίδια και ιζήματα που ενδέχε¬ 
ται τελικά να μολύνουν τον εφοδιασμό της δεξαμενής. 

2.5. Συμβατότητα υλικών με βιοντίζελ 

Το αυτούσιο βιοντίζελ μπορεί να αποικοδομήσει κά¬ 
ποιες σωληνώσεις, φλάντζες, ελαστομερή στεγανοποιη- 
τικά, κόλλες και πλαστικά με την παρατεταμένη έκθεση. 
Υλικά φυσικού ή καουτσούκ νιτριλίου, πολυπροπυλενίου 
και βινυλίου είναι ιδιαίτερα ευάλωτα. Τα περισσότερα 
ελαστομερή που χρησιμοποιούνται μετά το 1993 είναι 
συμβατά με το βιοντίζελ. 

Οι περισσότερες δεξαμενές που είναι σχεδιασμένες 
για αποθήκευση πετρελαίου ντίζελ είναι επαρκείς για 
την αποθήκευση βιοντίζελ. Στα αποδεκτά υλικά δεξα¬ 
μενών αποθήκευσης περιλαμβάνονται το αλουμίνιο, ο 

χάλυβας, το φθοριωμένο πολυαιθυλένιο, το φθοριωμένο 
πολυπροπυλένιο, το Πολυτετραφθοροαιθυλένιο (ΡΤΡΕ) 
και τα περισσότερα Είόθΐ'ρΙαεεθδ. 

Ο ορείχαλκος, ο μπρούτζος, ο χαλκός, ο μόλυβδος, 
ο κασσίτερος, και ο ψευδάργυρος θα επιταχύνουν τη 
διαδικασία οξείδωσης του βιοντίζελ και θα δημιουργή¬ 
σουν ιζήματα ή ροΙε και άλατα. Τα υλικά συγκολλήσεως 
από μόλυβδο και οι επενδύσεις ψευδάργυρου πρέπει να 
αποφευχθούν, όπως επίσης σωλήνες και εξαρτήματα 
χαλκού και οι ρυθμιστικές ορείχαλκου. Ο εξοπλισμός 
που δέχεται επίδραση πρέπει να αντικαθίσταται από 
ανοξείδωτο χάλυβα, χάλυβα και αλουμίνιο. 

Μείγματα από 20% βιοντίζελ και κάτω έχουν δείξει 
πολύ μικρότερη επίδραση στα υλικά αυτά. Τα αποτε¬ 
λέσματα είναι σχεδόν ανύπαρκτα σε χαμηλού επιπέδου 
μείγματα. Κατά τη διαχείριση μειγμάτων από 20% βιο- 
ντίζελ και κάτω, η απλή παρακολούθηση σωληνώσεων 
και φλαντζών για διαρροές είναι επαρκής. 

Μείγματα από 20% βιοντίζελ και κάτω μειώνουν την 
επίδραση των μετάλλων σε θέματα συμβατότητας. 

3. ΒΙΟΑΙΘΑΝΟΛΗ 

3.1. Προδιαγραφή 

Η βιοαιθανόλη πληροί την προδιαγραφή του προτύπου 
ΕΛΟΤ ΕΝ 15376. 

3.2. Γενική ταξινόμηση βιοαιθανόλης σύμφωνα με το 
σημείο ανάφλεξης 

Το σημείο ανάφλεξής της βιοαιθανόλης είναι 13 οΩ. 
Ως εκ τούτου, ταξινομείται στην Κατηγορία I της παρ. 3 
του Κεφαλαίου 1 της 34458/1990 κοινής υπουργικής από¬ 
φασης (ΦΕΚ 846/Β'), της παρ. 1.1.1. του Κεφαλαίου 1 της 
34628/19085 υπουργικής απόφασης (ΦΕΚ 799/Β') και της 
παρ. 1.1.1. του Κεφαλαίου 1 του Π.Δ. 44/1987 (ΦΕΚ 15/Α'). 

3.3. Ιδιότητες της βιοαιθανόλης 

• Η θερμογόνος δύναμη της βιοαιθανόλης είναι πε¬ 
ρίπου το 67% της θερμογόνου δύναμης της βενζίνης 
ανά μονάδα όγκου. 

• Η βιοαιθανόλη έχει μεγάλη διαλυτότητα στο νερό. 

• Το διάλυμα βιοαιθανόλης - βενζίνης έχει ένα σχετικά 
αδύναμο δεσμό. 

• Η διαλυτότητα του νερού σε ένα μείγμα αιθανόλης 
- βενζίνης είναι ανάλογη της θερμοκρασίας. 

• Η βιοαιθανόλη για ανάμειξη με τη βενζίνη θα πρέπει 
να είναι άνυδρη, για να αποφευχθεί ο διαχωρισμός φά¬ 
σης βενζίνης - αιθανόλης. Ο διαχωρισμός φάσης μπορεί 
να συμβεί σε περιεκτικότητα νερού πάνω από περίπου 
0,05% στους 15 °Ω για 1% βιοαιθανόλη, αυξανόμενης της 
περιεκτικότητας νερού σε περίπου 0,2% για ένα μείγμα 
το οποίο περιέχει 5% αιθανόλη. 

• Η βιοαιθανόλη, προκειμένου να διατεθεί στην ελλη¬ 
νική αγορά, μετουσιώνεται, σύμφωνα με την απόφαση 
ΑΧΣ 314/2010 (ΦΕΚ 69/Β727-01-2012), με: 

α) αίθυλο-τριτοταγή-βουτυλαιθέρα (ΕΤΒΕ) ποιότητας 
που προορίζεται για καύσιμο (ίυοΙ ςψαάθ), σε ποσοστό 
1% κατ’ όγκον ή/και 

β) αμόλυβδη βενζίνη σύμφωνη με το πρότυπο ΕΛΟΤ 
ΕΝ 228, σε ποσοστό 1% κατ’ όγκον. 

• Η ανάμειξη βιοαιθανόλης με βενζίνη είναι ενδόθερμη 
διεργασία, με αποτέλεσμα ο όγκος του τελικού μείγμα¬ 
τος να είναι μεγαλύτερος από το άθροισμα των όγκων 
της βιοαιθανόλης και της βενζίνης. 

• Η ανάμειξη βιοαιθανόλης σε χαμηλά ποσοστά (κάτω 
από 10%) με βενζίνη ανυψώνει σημαντικά την τάση 
ατμών. 


• Η βιοαιθανόλη έχει χαμηλή τοξικότητα. 

• Είναι εύκολα βιοδιασπώμενη είτε αεροβικά είτε ανα- 
ερόβια στο νερό και στο χώμα. 

Τυπικά στο έδαφος ή στα υπόγεια ύδατα, η ημιζωή 
της βιοαιθανόλης είναι μεταξύ λίγων ωρών έως λίγων 
ημερών. 

3.4. Προβλήματα που δημιουργούνται από τη βιοαι- 
θανόλη και κατά την ανάμειξη βενζίνης - βιοαιθανόλης 
καθώς και κατά την αποθήκευση και διακίνηση μειγμά¬ 
των βενζίνης - βιοαιθανόλης 

3.4.1. Υδροφιλία της βιοαιθανόλης 

Η παρουσία νερού στο μείγμα βενζίνης - βιοαιθανόλης 
μπορεί εύκολα να αποδεσμεύσει την βιοαιθανόλη από 
το μείγμα, να την κατακρατήσει και να την διαχωρίσει 
από το καύσιμο. Η διαδικασία του διαχωρισμού φάσης 
της βιοαιθανόλης από τη βενζίνη είναι ανεπίστρεπτη. 

Ο διαχωρισμός φάσης μπορεί να συμβεί σε περιε¬ 
κτικότητα νερού πάνω από περίπου 0,05% στους 15 °0 
για 1% βιοαιθανόλη, αυξανόμενης της περιεκτικότητας 
νερού σε περίπου 0,2% για ένα μείγμα το οποίο περιέ¬ 
χει 5% αιθανόλη. Για το λόγο αυτό επιβάλλεται όλα τα 
συστήματα διακίνησης μειγμάτων βιοαιθανόλης να είναι 
«ξηρά», δηλαδή χωρίς την παρουσία υγρασίας. 

Η βιοαιθανόλη και τα μείγματά της δεν συνιστάται 
να αποθηκεύονται σε δεξαμενές με εξωτερική πλωτή 
οροφή, εξαιτίας του κινδύνου εισροής βρόχινου νερού. 

Προβλήματα που προκύπτουν εξαιτίας του διαχωρι¬ 
σμού της φάσης: 

• Με την απομάκρυνση της βιοαιθανόλης από το μείγ¬ 
μα, το καύσιμο δε θα πληροί τις προδιαγραφές. 

• Σε μείγμα που έχει υποστεί διαχωρισμό φάσης, η 
υδατική φάση κατακάθεται στον πυθμένα και επειδή 
είναι πλούσια σε βιοαιθανόλη προκαλεί αυξημένη δι¬ 
άβρωση. 

• Η παρουσία νερού στον πυθμένα ευνοεί επίσης τη 
μικροβιακή ανάπτυξη (βακτήρια, μύκητες) η οποία με 
τη σειρά της ενισχύει τη διάβρωση και οδηγεί σε προ¬ 
βλήματα φραγής των φίλτρων στις εγκαταστάσεις και 
τα οχήματα. 

3.4.2. Υψηλή διαλυτική ικανότητα της βιοαιθανόλης 

Επειδή η βιοαιθανόλη είναι πάρα πολύ καλός διαλύ¬ 
της, έχει την ικανότητα να διαλύει βαφές, σκουριές και 
κολλώδεις επικαθίσεις των συστημάτων αποθήκευσης 
και διακίνησης, τα οποία μεταφέρονται με το καύσιμο 
στα φίλτρα, δημιουργώντας σοβαρά προβλήματα. Ως 
εκ τούτου συνιστάται, υφιστάμενα δίκτυα διακίνησης να 
καθαρίζονται πριν τη διακίνηση βιοαιθανόλης. 

3.4.3. Ρηγμάτωση λόγω διάβρωσης υλικού υπό τάση 
(δίΓθεε οοποείοη οΓαοΚίπρ) 

Γ ενικά τα μείγματα βιοαιθανόλης δεν δημιουργούν 
σημαντικό πρόβλημα όταν έρχονται σε επαφή με μεταλ¬ 
λικές επιφάνειες. Όταν όμως οι επιφάνειες αυτές είναι 
υπό τάση (ΙοπείΙθ εΐΓβεε) μπορούν να δημιουργηθούν, 
σε σημεία που ήδη υπάρχει σχετική διάβρωση (ρίΙΙίηρ), 
ρηγματώσεις (οΓαοΚίπρ). 

3.4.4. Οξύτητα της βιοαιθανόλης 

Έχει παρατηρηθεί ότι η παρουσία βιοαιθανόλης μπο¬ 
ρεί να συμβάλει στην αύξηση της διάβρωσης, τούτο 
οφείλεται στην μεγαλύτερη αγωγιμότητά της σε σχέση 
με την βενζίνη, τη συνάφεια με το νερό, την τάση να 
αποκολλάει βρωμιές και χρώματα λόγω της δράσης 
της ως διαλυτικό με αποτέλεσμα έτσι να αυξάνεται η 
ηλεκτρολυτική διάβρωση. 

Εξαιτίας της υψηλής οξύτητας της βιοαιθανόλης, τα 
μείγματά της δεν πρέπει να μεταψέρονται με δεξα¬ 
μενόπλοια που χρησιμοποιούν καυσαέρια σαν αδρανή 
αέρια (ίηβΓίίηρ ρεε), γιατί αυτά απορροφώνται από τη 
βιοαιθανόλη και αυξάνουν πολύ την οξύτητά της. 

Οι δεξαμενές αποθήκευσης καθαρής βιοαιθανόλης θα 
πρέπει να είναι βαμμένες με κατάλληλες επιστρώσεις 
(βαφές) σε όλες τις βρέχόμενες επιφάνειες όπως και 
στην οροφή. 

3.4.5. Συμβατότητα υλικών με βιοαιθανόλη 

Η βιοαιθανόλη παρουσιάζει ασυμβατότητα με μερικά 
μέταλλα και ελαστομερή. Η βιοαιθανόλη είναι δυνητικά 
διαβρωτική με τον ψευδάργυρο, αλουμίνιο (ανάλογα με 
τον τύπο του αλουμινίου), χαλκό και ορείχαλκο, όπως 
ενδεικτικά αναφέρεται στο ΟΟΝΟΑ\Λ/Ε ΓβροΓΐ 3/08. 

3.4.6. Συμπεριφορά σε μονάδες ανάκτησης ατμών 

(νπυ) 

Η περιεχόμενη, στους ατμούς των καυσίμων, βιοαιθα- 
νόλη επηρεάζει τη λειτουργία των μονάδων ανάκτησης 
ατμών, είτε γιατί ανεβάζει τη θερμοκρασία τοπικά στις 
κλίνες ενεργού άνθρακα, είτε γιατί διαλυόμενη στη γλυ¬ 
κόλη σταδιακά απενεργοποιεί την ικανότητα απορρόφη¬ 
σης των ατμών. Ως εκ τούτου οι υφιστάμενες μονάδες 
θα πρέπει να ελεγχθούν ως προς τις νέες συνθήκες 
λειτουργίας, οι δε νέες να σχεδιαστούν ανάλογα. 

3.4.7. Ασφάλεια 

• Μέσα σε μία δεξαμενή βιοαιθανόλης η ατμόσφαιρα 
πάνω από τη στάθμη θα πρέπει να θεωρείται πάντοτε 
ότι είναι αναφλέξιμη περιοχή. 

• Η βιοαιθανόλη συνιστάται να αποθηκεύεται σε δε¬ 
ξαμενές εσωτερικού πλωτού διαφράγματος. Λόγω της 
παρουσίας των εύφλεκτων ατμών συνιστάται να εισά- 
γεται άζωτο στον κενό χώρο της δεξαμενής για την 
εξασφάλιση αδρανούς ατμόσφαιρας. 

• Οι φλόγες βιοαιθανόλης είναι πολύ δύσκολο να γί¬ 
νουν ορατές στο φως της ημέρας. 

• Οι ατμοί βιοαιθανόλης είναι βαρύτεροι από τον αέρα. 

• Τα μείγματα βιοαιθανόλης - βενζίνης είναι ηλεκτρικά 
αγώγιμα και δεν παρατηρείται δημιουργία στατικού 
ηλεκτρισμού. Παρόλα αυτά οι ατμοί της βιοαιθανόλης 
μπορούν να αναφλεγούν από κάποιο σπινθήρα από άλ¬ 
λες πηγές (ηλεκτροστατικές εκκενώσεις και σπινθήρες). 

• Πρέπει να δίνεται προσοχή κατά τη φόρτωση με μη 
αγώγιμα καύσιμα, τα οποία προηγουμένως μετέφεραν 
μείγματα βιοαιθανόλης, εξαιτίας της ανάπτυξης στα¬ 
τικών φορτίων. 

3.4.8. Τρόποι ανάμειξης 

Η ανάμειξη βιοαιθανόλης - βενζίνης για την παραγωγή 
μειγμάτων με περιεκτικότητα σε βιοαιθανόλη έως 10%, 
λόγω των προαναφερθέντων προβλημάτων, συνιστά- 
ται να γίνεται στις εγκαταστάσεις διανομής, ήτοι στις 
εγκαταστάσεις διακίνησης (ΤοππίπεΙδ & Ωβροίε) των 
εταιρειών εμπορίας πετρελαιοειδών ή στους Σταθμούς 
φόρτωσης βυτιοφόρων των Διυλιστηρίων, ώστε να είναι 
όσο το δυνατόν πλησιέστερα στο σημείο πώλησης. Εν¬ 
δεικτικά αναφέρονται οι ακόλουθοι τρόποι ανάμειξης: 

• Μέσα στη δεξαμενή αποθήκευσης (δεν συνιστάται 
όταν η δεξαμενή έχει εξωτερική πλωτή οροφή) 

• Μέσα στο βυτίο μεταφοράς 

• Κατά τη φόρτωση στα γεμιστήρια. 

4. ΕΛΕΥΘΕΡΗ ΚΥΚΛΟΦΟΡΙΑ ΚΑΙ ΡΗΤΡΑ ΑΜΟΙΒΑΙΑΣ 
ΑΝΑΓΝΩΡΙΣΗΣ 

Από την έναρξη ισχύος του παρόντος, για κάθε απαγό¬ 
ρευση, περιορισμό ή αποτροπή διάθεσης στην ελληνική 


αγορά των καυσίμων που αναφέρονται στον παρόντα 
Τεχνικό Κανονισμό, λαμβάνονται υπόψη οι διατάξεις του. 

Τα βιοκαύσιμα και τα μείγματα αυτών με τα αντίστοι¬ 
χα συμβατικά καύσιμα, τα οποία έχουν παρασκευασθεί 
νομίμως ή/και έχουν διατεθεί στο εμπόριο σε αλλά κρά¬ 
τη μέλη της Ε.Ε. ή χώρες ΕΖΕΣ που είναι συμβαλλόμε¬ 
να μέρη στη συμφωνία Ε.Ο.Χ ή την Τουρκία, μπορούν 
να διατίθενται στην αγορά στην Ελλάδα, όταν έχουν 
παρασκευασθεί σύμφωνα με πρότυπα, προδιαγραφές 
ή και διαδικασίες παρασκευής και δοκιμών, που αποδε¬ 
δειγμένα εγγυώνται ισοδύναμο επίπεδο ποιότητας και 
ασφάλειας με τις απαιτήσεις του παρόντος Τεχνικού 
Κανονισμού για την προστασία της ανθρώπινης υγείας 
και ασφάλειας καθώς και του περιβάλλοντος. 

ΑΡΘΡΟ ΔΕΥΤΕΡΟ 

Οι διατάξεις της παρούσας Απόφασης ισχύουν από 
την ημερομηνία της δημοσίευσής της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

(4) 

Τροποποίηση, ολοκλήρωση και έναρξη παραγωγικής λει¬ 
τουργίας επένδυσης της επιχείρησης «ΣΚΟΥΡΟΣ Π. - 
ΣΚΟΥΡΟΣ Γ. Ο.Ε.» στις διατάξεις του Ν. 3299/2004. 

Με την υπ’ αριθμ. 56557/18917/Π08/5/00562/Ε/Ν. 3299/ 
2004/12-08-2013 απόφαση του Περιφερειάρχη Πελοπον- 
νήσου, τροποποιήθηκε η υπ’ αρ. 41826/7568/Π08/5/00561/ 
Ε/Ν. 3299/04/01.03.2011 απόφαση του Γ ενικού Γ ραμματέα 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου «Περί υπαγωγής επένδυσης της 
επιχείρησης Γ. ΣΚΟΥΡΟΣ - Π. ΣΚΟΥΡΟΣ Ο.Ε. » (ΦΕΚ 
Β'/429/11.04.2011) η οποία αναφέρεται σε μηχανολογική 
επέκταση μονάδας αλουμινοκατασκευών - σιδηροκατα- 
σκευών με αλλαγή θέσης αυτής, στο Τ.Δ. Μερκοβουνίου 
της Δ.Ε. Τρίπολης του Δήμου Τρίπολης του Ν. Αρκαδίας. 

Το συνολικό και ενισχυόμενο κόστος της επένδυσης 
ανέρχεται στο ποσό των τριακοσίων πενήντα έξι χι¬ 
λιάδων εκατόν πενήντα πέντε ευρώ και πενήντα δύο 
λεπτών (356.155,52 €) 

Το ύψος της επιχορήγησης ορίστηκε στο ποσό των 
διακοσίων δέκα τριών χιλιάδων εξακοσίων ενενήντα 
τριών ευρώ και τριάντα ενός λεπτών (213.693,31 €) που 
αποτελεί ποσοστό 60% του ενισχυόμενου κόστους 
της ενισχυόμενης επένδυσης ποσού των τριακοσίων 
πενήντα έξι χιλιάδων εκατόν πενήντα πέντε ευρώ και 
πενήντα δύο λεπτών (356.155,52 €). 

Η ίδια συμμετοχή ορίστηκε στο ποσό των εκατόν 
σαράντα δύο χιλιάδων τετρακοσίων εξήντα δύο ευρώ 
και είκοσι ενός λεπτών (142.462,21 €), ήτοι σε ποσοστό 
40% του ύψους της ενισχυόμενης επένδυσης ποσού 
τριακοσίων πενήντα έξι χιλιάδων εκατόν πενήντα πέντε 
ευρώ και πενήντα δύο λεπτών (356.155,52 €). 

Για την υλοποίηση της επένδυσης δεν έγινε χρήση 
μεσομακροπρόθεσμου τραπεζικού δανείου. 

Ημερομηνία ολοκλήρωσης της επένδυσης ορίστηκε η 
13-07-2013. Η μονάδα που προήλθε από την υλοποίηση 
της επένδυσης λειτουργεί παραγωγικά. 

Με την υλοποίηση της επένδυσης δεν δημιουργήθηκαν 
νέες θέσεις εργασίας. 

Με την απόφαση αυτή εγκρίθηκε η καταβολή του 
υπολοίπου της επιχορήγησης ποσού τριακοσίων τριά¬ 
ντα πέντε χιλιάδων επτακοσίων σαράντα τριών ευρώ 
και σαράντα πέντε λεπτών (335.743,45 €), ήτοι ποσού 
εκατόν δύο χιλιάδων εξακοσίων ενενήντα τριών ευρώ 
και τριάντα ενός λεπτών (102.693,31 €), στην επιχείρηση 
«ΣΚΟΥΡΟΣ Π. -ΣΚΟΥΡΟΣ Γ. Ο.Ε.». 


Δεν απαιτείται γνωμοδότηση της Γνωμοδοτικής Επι¬ 
τροπής του άρθρου 7 παρ. 15 του Ν. 3299/2004, σύμ¬ 
φωνα με το άρθρο 16 παρ. 2 του Ν. 3908/2011 και του 
Π .Δ. 33/2011. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ξΐι·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΐΙ: ννβόπΐ33ΐ6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 Ο 5 52308 1 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































